Onsdag genåbnede dele af sundhedsvæsenet i Danmark. Men selv om man nu kan ses af sin praktiserende læge og henvises til hospitalet igen, er det ikke alle patienter, der kan behandles. Det kan man se af en vejledning fra Sundhedsstyrelsen . Sundhedsstyrelsen har inddelt listen - der ikke er udtømmende - i tre punkter: En liste over lidelser, som patienter som udgangspunkt kan blive behandlet for En liste over lidelser, som patienter udfra en konkret vurdering kan blive behandlet for Behandlinger, som må vente Som et eksempel på lidelser, der udfra en individuel vurdering kan blive behandlet, oplyser Sundhedsstyrelsen: - En kvinde med ufrivillig vandladning i et erhverv med tunge løft, som betyder, hun ’lækker’ ved alle løft, bør behandles, da hun udover at have dårlig livskvalitet og hygiejnemæssige problemer, også har påvirket erhvervsevne. Dette i kontrast til kvinde med gener ved nys eller grin og behov for hyppige skift af indlæg i undertøj. I organisationen Danske Patienter er man begejstret for Sundhedsstyrelsens plan for genåbningen. Det eneste, organisationen savner, er en klar plan for, hvordan og hvor snart man kommer op i gear, og afvikler den pukkel på over 10.000 patienter, der er blevet udskudt. - Hvordan vil man sikre, at man udnytter den kapacitet, der er på tværs af hospitalerne og privat-hospitalerne, så ingen skal vente unødigt? Det savner vi svar på fra regeringen og regionerne. Her kan du se listen over, hvad du kan blive behandlet for - og hvad der må vente: Behandlinger, der må vente: Kosmetiske behandlinger Fjernelse af tatoveringer Sterilisation Operation af ”stritører” Behandling af karsprængninger med mere Etablering af mødregrupper og gruppebaseret rådgivning ved sundhedsplejerske Forebyggende og sundhedsfremmende gruppeindsatser såsom rygestopkurser og motionstilbud, alkoholrådgivning og stressforløb Kosmetiske tandbehandlinger Sundhedsfremmende gruppeindsatser til gravide og børn såsom fødselsforberedelse, barselsgymnastik, babytræning Sundhedsfremmende tiltag hos for eksempel apotekerne, rejsevaccinationer Behandlinger, som patienter kan få på hospitaler og hos speciallæger Gynækologi og obsterik: Udredning og behandling af kræft Planlagte kejsersnit Aborter før og efter 12. uge Behandling for skader efter fødsel for eksempel på endetarmens lukkemuskulatur Patienter kan udfra en konkret faglig vurdering også blive tilbudt at få behandling for: Godartede sygdomme herunder nedsunken livmoder og ufrivillig vandladning Behandling af kraftige menstruationsblødninger Karkirurgi: Akut kirurgi herunder ved kritisk åreforkalkning Blodprop-løsende behandling (trombolyse) Ballonudvidelse eller by-pass og operation for truende karsprængning af de store kar med mere. Anlæggelse af kar-adgang ved akut dialyse behov Patienter kan udfra en konkret faglig vurdering også blive tilbudt at få behandling for: Behandling af åreknude Planlagte operationer af udposninger på pulsårerne Kirurgi: Behandling af kræftsygdomme Børnekirurgi Patienter kan udfra en konkret faglig vurdering også blive tilbudt at få behandling for: Planlagt kirurgi herunder operationer ved galdestenssygdom, tilbagelægning af stomi, operationer på tyktarm på godartet baggrund, brok, fedmekirurgi med mere Neurokirurgi Kræftudredning og -behandling Behandling af umiddelbart livs- og førlighedstruende tilstande Infektionskirurgi Patienter kan udfra en konkret faglig vurdering også blive tilbudt at få behandling for: Funktionel neurokirurgi Behandling af slidgigt i nakke- og ryg uden akut behandlingsindikation Ortopædisk kirurgi Operationer for behandlingskrævende knoglebrud herunder brud omkring proteser Tumorer i bløddele, knogler med mere (sarkomer) og infektionskirurgi herunder ved mistanke om infektion omkring protese Rygoperationer ved rodpåvirkning med svær parese og/eller manglende kontrol af blære og endetarmsmuskel Patienter kan udfra en konkret faglig vurdering også blive tilbudt at få behandling for: Operationer for godartede tilstande såsom fedtknuder, springfinger, nedgroede negle, hammertæer med mere Planlagte operationer med indsættelse af hofte eller knæproteser eller lignende Kikkertundersøgelser Øre-næse-hals Tilstande såsom byld, vedvarende næseblødning, infektioner og luftvejstruende tilstande Behandling for kræfttilstande Dræn i mellemøret, hvor udsættelse vil forværre barnets sproglige udvikling, samt efter konkret vurdering anlæggelse af dræn hos børn med vedvarende mellemørebetændelse og hørenedsættelse med eller uden samtidige sprogproblemer Patienter kan udfra en konkret faglig vurdering også blive tilbudt at få behandling for: Nye forundersøgelser vedrørende tilstande, som patienten har levet med længe og som ikke er helbredstruende, for eksempel næseskillevæg og kronisk bihule betændelse Procedurer, hvor patient og læge er i tæt kontakt, og hvor behandlingsprocedurer afstedkommer udtalt dannelse af aerosoler udsættes hvis muligt Udredning og behandling af hørenedsættelse Plastikkirurgi Kræftrettet onkologisk plastikkirurgi, herunder primær rekonstruktion i forbindelse med onkologisk brystkirurgi Behandling af sår herunder brandsår og større erhvervede eller traumatiske sår Patienter kan udfra en konkret faglig vurdering også blive tilbudt at få behandling for: Kønsskiftekirurgi Rekonstruktioner Følger efter fedmekirurgi Medfødte misdannelser (skal særligt vurderes på individniveau i forhold om udsættelse har indflydelse på muligt behandlingsresultat og funktionsniveau) Korrektion af ansigtslammelse Tand-mund-kæbe-kirurgi Behandling af brud i ansigtsskelet Behandling af infektiøse tilstande Rekonstruktiv kirurgi i direkte relation til kræftkirurgi Medvirken i samarbejde omkring behandling af kræftlidelser i mund- og kæbe-region Patienter kan udfra en konkret faglig vurdering også blive tilbudt at få behandling for: Kirurgisk behandling af snorken og søvnapnø Korrektion af medfødte og erhvervede kæbe-misdannelser og defekter i kraniesammenvoksningen (skal i forhold til de medfødte tilstande særligt vurderes på individniveau i forhold til om udsættelse har indflydelse på muligt behandlingsresultat) Kirurgi på brystkasse, hjerte og lunger Kræftbehandling Infektionsbehandling Sammenklappe lunge Traumebehandling Stent-behandling, ballonudvidelse eller bypass ved påvist venstre hovedstammesygdom i hjertet, dokumenteret ustabil angina pectoris (hjertekramper) eller angina pectoris umiddelbart efter akut blodprop i hjertet Børnehjertekirurgi Patienter kan udfra en konkret faglig vurdering også blive tilbudt at få behandling for: Planlagte operationer herunder behandling af ’store lunger’ ved for eksempel kronisk obstruktiv lungesygdom og hjerteklapoperation Planlagt stent-behandling, ballonudvidelse eller by-pass ved stabil åreforkalkning i hjertet Operation på kronisk forkalket hovedkranspulsåre i brysthulen Nyre- og urinvejskirurgi Kræftudredning og behandling Kontrolkikkertundersøgelse af blæren efter kræft Aflastning af nyrerne med kateter, hvis der er afløbshindring for urin eller infektion i urinvejene Patienter kan udfra en konkret faglig vurdering også blive tilbudt at få behandling for: Indgreb for godartede tilstande herunder sterilisation, vandbrok, godartet forstørret prostata, forhudsforsnævring Kontrolkikkertundersøgelser i blæren efter celleforandringer Invasive undersøgelser ved hjælp af snit, stik eller instrumentering af kanaler i kroppen som for eksempel kar Behandlinger af kræfttilstande Diagnostik og behandling af livstruende tilstande Patienter kan udfra en konkret faglig vurdering også blive tilbudt at få behandling for: Behandlinger af godartede tilstande Kardiologiske invasive undersøgelser ved instrumentering af karbanen Behandling af åreforkalkning (KAG, PCI) ved påvist venstre hovedstammesygdom i hjertet, dokumenteret ustabil angina pectoris (hjertekramper) eller angina pectoris umiddelbart efter blodprop i hjertet Patienter kan udfra en konkret faglig vurdering også blive tilbudt at få behandling for: Behandling af åreforkalkning (KAG) ved stabil angina pectoris (hjertekramper) Planlagt anlæggelse af pacemaker Endoskopi - kikkerundersøgelse af kroppens hulrum Kikkertundersøgelse som led i udredning for kræftsygdom Kikkertundersøgelse af galdeveje ved tilstand med gulsot, hvor kræft ikke kan udelukkes Kikkertundersøgelse af ende- og tyktarm ved blødning eller mistanke om kræft Kikkertundersøgelse af spiserør, mavesæk og tolvfingertarm eller af tyktarm hos patienter med forsnævringer og behov for gentagne udvidelser Patienter kan udfra en konkret faglig vurdering også blive tilbudt at få behandling for: Anlæggelse af ernæringssonde gennem huden ind i mavesækken, såfremt ernæring kan klares midlertidigt på anden vis Kikkertundersøgelse af spiserør, mavesæk og tolvfingertarm eller af tyktarm på indikation sure opstød, mavesmerter eller forstoppelse uden alarm symptomer Transplantationskirurgi Transplantationer af vitale organer fra afdød donor Patienter kan udfra en konkret faglig vurdering også blive tilbudt at få behandling for: Transplantationer fra levende donor samt alle transplantationer af ikke vitale organer såsom hornhinde Øjensygdomme Grøn stær (ny-diagnosticerede eller dårligt regulerede patienter) Aldersbetinget degeneration af øjet, hvor der er risiko for blødning Pludseligt opstået dobbeltsyn, pludseligt opstået synstab, smertende, lyssky øjne Diabetespatienter med øjensymptomer i form af slør eller formforvrængninger Forebyggelse af skelen hos børn (“dovne øjne”) Patienter kan udfra en konkret faglig vurdering også blive tilbudt at få behandling for: Diabeteskontrol hos patienter med velkendt, ukompliceret forløb Aldersbetinget degeneration af øjet, hvor der er ikke er risiko for blødning Betændelse af øjenlågsranden/øjenirritation (våde/tørre øjne) Forundersøgelse og operation af grå stær Hudsygdomme Mistanke om modermærkekræft, hudkræft, fnat, akut eller forværret eksem, psoriasis eller anden inflammatorisk hudsygdom, utilstrækkelig kontrol af hudlidelse hos patienter i medicinsk behandling Lysbehandling og behandling af sår Patienter kan udfra en konkret faglig vurdering også blive tilbudt at få behandling for: Fjernelse af forandringer uden mistænke om kræft, årskontroller af solskader, mild acne, udredning for kontakteksem, behandling af fodvorter, behandling af svedige hænder/fødder, behandling af uønsket hårvækst Kontroller af iværksatte behandlinger vedrørende eksem, psoriasis, nældefeber, acne og andre lette hudsygdomme, hvor patienten ikke har forværring af symptomer Psykiatri Alle aktiviteter Behandlinger, som patienter kan få i almen praksis Opfølgning af patienter med kroniske sygdomme Håndtering af akutte og nyopståede sygdomme med mere som for eksempel mindre skader, blærebetændelse, akutte psykiatriske problemstillinger Graviditetsundersøgelser, børnevaccinationer og –undersøgelser Livmoderhalskræftscreening Midlertidig opfølgning af patienter fra sygehusambulatorier, hvor den planlagte opfølgning i ambulatoriet ikke kan udskydes Lægefaglig opfølgning i forhold til udskrevne patienter på kommunale akutpladser, midlertidige pladser eller på plejehjem for eksempel i form af daglig stuegangslignende funktion Attester, der udarbejdes i relation til sociale og arbejdsmæssige forhold, kørekortattester og helbredsattester i forbindelse med forsikringstegning Almen sundhedsfremme såsom rådgivning om rygestop eller vægttab Behandlinger, som patienter kan få i den offentlige og private tandpleje Behandlingskrævende traumer i tænder og mund, udtalt smerte, infektion herunder rodbetændelse, svære og/eller symptomgivende ’huller i tænderne’, svære tilfælde af parodontose med infektion Skader eller løsning af faste og aftagelige proteser og fyldninger Skader eller løsning af fast eller aftageligt tandreguleringsapparatur ved igangværende behandlinger Tandbehandlinger, hvor udsættelse kan influere væsentligt på det endelige behandlingsresultat Opstart af ny tandreguleringsbehandling, der er særlig tidskritisk i forhold til barnets vækst Kontrol af igangværende tandreguleringsbehandling Patienter kan udfra en konkret faglig vurdering også blive tilbudt at få behandling for: Behandling og kontrol af mindre alvorlig tandsygdom, herunder mindre og ikke-symptomgivende ’huller i tænderne’, tandkødsbetændelse og mildere former af parodontose (under forudsætning af særlige skærpede omstændigheder og tilrettede procedurer uden blandt andet anvendelse af ultralyd for at mindske smitterisiko) Tilbud på det kommunale sundheds- og ældreområde Udførelse af lægens ordinationer ved hjemmesygeplejen Forebyggende hjemmebesøg ved hjemmeplejen – optimalt som telefon- eller videokonsultation Oplæring i at varetage opgaver, for eksempel injektioner, sårpleje og pleje af stomi Indsatser inden for pleje- og omsorg på plejehjem og –centre, og i hjemmeplejen Besøg i barnets første leveår ved sundhedsplejerske Genoptræning efter Sundhedslovens § 140 og rehabilitering, hvor manglende indsats kan medføre uoprettelig funktionsevnenedsættelse, for eksempel efter erhvervet hjerneskade Sundhedsindsatser på botilbud og misbrugscentre med mere Alkohol og stofmisbrugsbehandling Patienter kan udfra en konkret faglig vurdering også blive tilbudt at få behandling for: Rådgivning og vejledning om forebyggelse, ernæring og sundhed ved hjemmesygeplejen Forebyggende og sundhedsfremmende gruppeindsatser såsom rygestopkurser og motionstilbud, alkoholrådgivning og stressforløb, hvis det kan planlægges over video telefon Enkeltindivid-orienteret forebyggende og sundhedsfremmende indsatser såsom rygestopkurser, motionstilbud, alkoholrådgivning og stressforløb Skoleundersøgelser Genoptræning og rehabilitering, hvor kortvarig udsættelse ikke vil medføre funktionstab og/eller forværring af kronisk sygdom, for eksempel vedligeholdende træning Fysioterapeuter, kiropraktorer og osteopater Akutte smertetilstande betinget af smerter i nakke/hoved og bevægeapparatet med betydeligt påvirket funktionsevne, herunder bækkenløsning Igangværende behandlingsforløb, hvor udsættelse vil medføre forværret behandlingsresultat, herunder varigt eller længerevarende funktionsevnetab Patienter kan udfra en konkret faglig vurdering også blive tilbudt at få behandling for: Nye forundersøgelser og igangværende behandling af tilstande, som patienten har levet med længe og som ikke er helbredstruende, for eksempel behandlinger af kronisk træthed, koncentrationsbesvær med mere. Fodterapeuter Fodterapi ved risiko for sår eller infektion, for eksempel diabetiske fodsår eller nedgroet negl Patienter kan udfra en konkret faglig vurdering også blive tilbudt at få behandling for: Almen fodpleje, herunder behandling af hård hud Diætister Sygdomsrelateret diætist behandling, for eksempel ny-diagnosticeret diabetes, glutenallergi eller spiseforstyrrelser Patienter kan udfra en konkret faglig vurdering også blive tilbudt at få behandling for: Kostvejledning for normalvægtige raske Optikere Synsundersøgelse, hvor arbejdsevne og – funktion er truet eller med henblik på at erstatte ødelagte/bortkomne briller Patienter kan udfra en konkret faglig vurdering også blive tilbudt at få behandling for: Synsundersøgelse med henblik på rutine-opfølgning eller nye briller Høreapparatklinikker Justering/reparation af eksisterende høreapparater, hvor funktionsniveau eller arbejdsevne er truet Patienter kan udfra en konkret faglig vurdering også blive tilbudt at få behandling for: Udredning og behandling af hørenedsættelse Private tilbud om misbrugsbehandling Tilbud vedrørende alkohol- og misbrugsbehandling Psykologer Alle konsultationer – optimalt som telefon eller videokonsultationer
Nogle lidelser kan som udgangspunkt blive behandlet, andre kan blive behandlet udfra en konkret vurdering. En tredje gruppe behandlinger må vente.